Пенчо Славейков
Летен ден едвам се влачи…

chitanka.info

Летен ден едвам се влачи,

дълъг път макар да гони,

и под мудните му стъпки

морно виснат прашни клони.

Само тук-таме погален,

трепне лист в гъстежа клонен…

Чуй! — от майка-вейка тежко

падна зрелий плод отронен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.